**BALASSAGYARMAT VÁROS ÖNKORMÁNYZATA**

**POLGÁRMESTERÉNEK**

**2020. ÉVI PÁLYÁZATA SPORTRENDEZVÉNYEK TÁMOGATÁSÁRA**

A pályázat kiírásával Balassagyarmat Város Önkormányzata szeretné elismerni és segíteni a helyi sportélet terén munkálkodó **társadalmi szervezetek, alapítványok és egyéb közösségek tevékenységét** azzal, hogy részükre

**2020-ban egyszeri, vissza nem térítendő anyagi támogatást nyújt.**

**Pályázhatnak mindazok a társadalmi szervezetek, akik** **sportrendezvények szervezésével és lebonyolításával** **hozzájárulnak a városi sportélet hagyományainak ápolásához, közösségi életének fejlődéséhez.**

**Pályázni lehet minden olyan sportesemény támogatására, melyet 2020. január 1-je és 2020. március 11-e között valósítottak meg, vagy amelynek megvalósítását 2020. augusztus 15-e és december 31-e közötti időpontra tervezik.**

A pályázatokat **két példányban kell benyújtani** a meghatározott pályázati adatlapon a Balassagyarmati Közös Önkormányzati Hivatal Önkormányzati, Humánszolgáltatási és Igazgatási Osztályára.

A pályázati adatlap beszerezhető a Balassagyarmati Közös Önkormányzati Hivatal Titkárságán vagy a Mikszáth Kálmán Művelődési Központ információs szolgálatánál, elektronikus formában letölthető a [www.balassagyarmat.hu](http://www.balassagyarmat.hu/) internetes oldalról a *Hirdetmények, pályázatok* menüpont alatt.

**Azok a pályázók, akik az előző évben kapott támogatással a szerződésben vállalt kötelezettségük ellenére sem számoltak el, valamint a pályázatot nem az előírt adatlapon adják be, a sportrendezvények pályázatának 2020. évi keretéből nem támogathatók.**

A támogatásban részesülőkkel Balassagyarmat Város Polgármestere szerződést köt. Ennek alapján **az elnyert összegről részletes elszámolást kell készíteni, amelynek tartalmaznia kell a szakmai beszámolót, a megvalósítást részletezve, illetve a számlákkal igazolt, tételes pénzügyi elszámolást is.**

**A pályázat benyújtásának határideje: 2020. június 29. (hétfő)**

**Az elbírálás végső időpontja: 2020. július 6. (hétfő)**